جامع مسجد، سرینگر

جامع مسجد یَتھ کٲشِر پٲٹھؠ بٔڑ مٔشیٖد وَنان چھِ چھ سرینگر ، جموں و کشمیر ، ہندوستانس مَنٛز اَکھ مسجد ۔ ڈاوُن ٹاوُن نوہاٹا ہس مَنٛز واقع مسجد ٲس سلطان سکندر سٕنٛد طرفہٕ 1394 عیسوی مَنٛز شۆروٗع کرنہٕ آمٕژ تہٕ ٲس میر سید علی حمدانی سنٛد نیچو میر محمد حمدانی سٕنٛد طرفہٕ 1402 عیسوی مَنٛز مکمل کَرنہٕ آمٔژ تہٕ یہِ چھِ کشمیر مَنٛز سارِوٕے کھوتہٕ اہم مسجد مَنٛز اَکھ ماننہٕ یوان ۔  مسجد چھ شَہَر کِس مرکزس مَنٛز واقع - سرینگرس مَنٛز مذہبی - سیٲسی زندگی مَنٛز اَکھ مرکزی علاقہٕ ۔ پرٛتھ جمع دۄہ چھُ مُسلمان اور یِوان۔  یہِ چھُ سرینگرُک اَکھ اَہَم سیاحتی مُقام ۔

 تعمیٖر 
جامع مسجد چھ فارسی فن تعمیر سٟتؠ واریاہ زیٛادٕ مُتٲثِر یہِ ڈانچہٕ چھُ کُل 384 باے 381 فٹن پؠٹھ پھہلیتھ تہٕ چھ چکور شکلہٕ مَنٛز۔   مسجد ہُنٛد جۆنوٗبی طرفُک دروازٕ چھُ أکِس بند دروازس پؠٹھ مشتمل یُس برونٹھ اۆنٛدروٗنی صحنس کُن چھُ نِوان ۔ یہِ صحن چھ روایتی چار باغ منصوبس پؠٹھ مبنی تہٕ اَتھ مَنٛز چھِ اَکھ ٹینک۔  

 بییٚہِ وُچھِو 

 خانٕقاہ معلیٰ
 صۆوُر
 حضرت بل درگاہ

 حَوالہٕ